Predsjednički izbori u SAD 2016.
<s>Predsednički izbori u SAD 2016., zakazani za utorak, 8. novembra 2016. godine, biće 58. četvorogodišnji američki predsednički izbori.</s><s>Birači će birati novog predsednika i potpredsednika kroz Izborni kolegijum.</s><s>22. amandman u Ustavu SAD sprečava aktuelnog predsednika Baraka Obamu da se kandiduje za treći mandat.</s>

<s>Serija predsedinčkih primarnih izbora će se održati od 1. februara do juna 2016. godine u svim saveznim državama, Distriktu Kolumbiji i američkim teritorijama.</s><s>Ovaj proces predlaganja je takođe indirektni izbor, gde birači glasaju za delegate za imenovanje kandidata iz neke političke partije na konvencijama, koji biraju predsedničkog kandidata svoje stranke.</s>

<s>Pozadina 
Član 2 Ustava SAD predviđa da lica koja budu izabrana i služila kao američki predsednik, moraju biti rođeni građani Sjedinjenih Država, imati najmanje 35 godina i biti stanovnik Sjedinjenih Država najmanje 14 godina.</s><s>Kandidati za predsednika obično traže imenovanje jedne od političkih partija u Sjedinjenim Državama, koje budu osmislile svoj načina (kroz primarne izbore) da izaberu najboljeg kandidata svoje partije.</s><s>Primarnii izbori su uglavnom indirektni, u kojima birači biraju delegate koji obećavaju da će podržati određenog kandidata.</s><s>Opšti izbori u novembru su direktni izbori, gde se glasa za članove Izbornog kolegijuma, koji za uzvrat direktno biraju predsednika i potpredsednika.</s>

<s>Aktuelni predsednik Barak Obama, demokrata i bivši senator iz Ilinoisa, nema pravo da traži reizbor na treći mandat zbog ograničenja u 22. amandmanu; njegov mandat ističe 20. januara 2017. godine.</s><s>Na izborima 2008. godine, Obama je izabran za predsednika pobedivši republikanskog kandidata Džona Mekejna, senatora iz Arizone.</s><s>Na izborima 2016. godine biraće se, ukoliko predsednik Obama i potpredsednik Džo Bajden odsluže do kraja mandata, 45. predsednik i 48. potpredsednik Sjedinjenih Država.</s>

<s>Srednjoročki izbori 2010. godine 
U izborima održanim 2010. godine, Demokratska stranka pretrpela je značajne gubitke u Kongresu: Republikanci dobijaju 63 mesta u Predstavničkom domu i šest mandata u Senatu.</s><s>Džon Boener postaje 53. predsednik Predstavničkog doma.</s><s>Obama postaje prvi predsednik u poslednjih 16 godina koji gubi Predstavnički dom u prvoj polovini svog mandata.</s>

<s>Predsednički izbori 2012. godine 
Na predsedničkim izborima 2012. godine, aktuelni predsednik Barak Obama je pobedio bivšeg guvernera Masačusetsa Mita Romnija sa 332 glasa od 538, sa 61,7%.</s><s>U međuvremenu, republikanci su zadržali većinu u Predstavničkom domu uprkos manjim gubicima, dok su demokrate povećale svoju većinu u Senatu.</s>

<s>Spekulacija o izborima 2016. godine, počela je odmah nakon izbora.</s><s>Istog dana, Politiko je izdao članak predviđajući Hilari Klinton i Džeba Buša kao potencijalne kandidate na predsedničkim izborima 2016, dok je Njujork Tajms predvideo Krisa Kristija i Kori Bukera kao potencijalne kandidate.</s>

<s>Srednjoročni izbori 2014. godine 
Na izborima održanim 2014. godine, na biralište je izašlo najmanje glasača u poslednjih 70 godina: samo 34,4% građana sa pravom glasa.</s><s>Kao rezultat izbora, republikanci zadržavaju kontrolu nad Predstavničkim domom i povećavaju većinu najveću od 1928. godine.</s><s>Republikanci takođe dobijaju većinu u Senatu i preuzimaju Kongres.</s><s>Što se tiče guvernera, republikanci dobijaju još dva guvernera i kontrolišu 31 namesništvo.</s>

<s>Demokratska stranka 
Bivša državna sekretarka Hilari Klinton, koja je služila u Senatu i bila 42.</s><s>Prva dama Sjedinjenih Država, postala je prvi veliki demokrata koji je objavio kandidaturu za predsednika 12. aprila 2015. godine putem video poruke.</s><s>Iako nacionalne ankete iz 2015. ukazuju da je ona apsolutni favorit za demokratsku predsedničku nominaciju 2016. godine, ona se suočila sa Bernijem Sandersom, senatorom iz Vermonta.</s><s>Sanders postaje drugi kandidaat objavom kandidature za demokratsku nominaciju 30. aprila 2015. godine.</s><s>Ankete iz septembra 2015. ukazuju da se razlika između Klintonove i Sandersa smanjuje.</s><s>Bivši guverner Merilenda Martim O`Mali 30. maja 2015. postaje treći kandidat koji ulazi u trku.</s><s>Linkoln Ćajfi, bivši nezavisni guverner i republikanski senator iz Roud Ajlanda najavljuje svoju kandidaturu 3. juna 2015. godine.</s><s>Bivši guverner Virdžinije Džim Veb najavljuje svoju kandidaturu 2. jula 2015. godine.</s><s>Profesor prava na Harvardu, Lavrencije Lesig objavljuje svoju kandidaturu 6. septembra 2015. godine.</s><s>20. oktobra, Džim Veb najavljuje povlačenje iz demokratske kampanje i razmatra nezavisnu kampanju.</s><s>Bivši senator iz Delavera i aktuelni potpredsednik Sjedinjenih Država, Džo Bajden 21. oktobra odlučuje da se neće kandidovati i time prekida višemesečna predviđanja njegove kandidature.</s><s>Linkoln Ćajfi povlači se 23. oktobra, navodeći da se nada "okončanju beskrajnih ratova i početku nove ere za SAD." Lavrencije Lesig povukao se 2. novembra.</s><s>U veoma uskoj trci, Hilari Klinton pobeđuje na kokusima u Ajovi 1. februara 2016. godine za manje od jednog procenta; Martin O`Mali povukao se iz kampanje.</s><s>Berni Sanders osvaja Nju Hempšir sa 60% glasova u odosu na Klintonovu sa 38%.</s><s>U Nevadi, Hilari Klinton pobeđuje sa 53% u odnosu na Sandersa sa 48%.</s><s>Sekretarka Klinton pobeđuje na ključnim izborima u Južnoj Karolini 27. februara sa nešto više od 73% glasova.</s><s>1. marta, jedanaest država glasalo je na "Super utorku"; Klintonova je odnela pobede u: Alabami, Arkanzasu, Džordžiji, Masačusetsu, Tenesiju, Teksasu i Virdžiniji, osvojivši 504 delegata, dok je Sanders pobedio u Koloradu, Minesoti, Oklahomi i Vermontu i osvoio je 340 delegata.</s>

<s>Kandidati</s>

<s>Odustali kandidati</s>

<s>Džim Veb, bivši američki senator (2007–2013).</s><s>Suspendovao kampanju 20. oktobra 2015. godine.</s><s>Linkoln Ćajfi, 74. guverner Roud Ajlanda (2011–2015) i bivši američki senator (1999–2007).</s><s>Suspendovao kampanju 23. oktobra 2015. godine.</s><s>Lavrencije Lesig, profesor prava na Harvardu.</s><s>Suspendovao kampanju 2. novembra 2015. godine.</s><s>Martin O`Mali, 61. guverner Merilenda (2007–2015).</s><s>Suspendovao kampanju 1. februara 2016. godine.</s><s>Berni Sanders, 74.</s><s>Senator iz Vermonta (2007–trenutno) Suspendovao kampanju 12. jula 2016. godine.</s>

<s>Republikanska stranka 
Američki senator iz Teksasa Ted Kruz postao je prvi veliki kandidat republikanske stranke na predsedničkim izborima 2016. godine, objavivši svoju kandidaturu 23. marta 2015. godine.</s><s>Senator iz Kentakija Rand Pol postao je sledeći kandidat koji je kandidaturu objavio 7. aprila 2015. godine.</s><s>Senator sa Floride Marko Rubio objavljuje kandidaturu 13. aprila a poslovna žena Karli Fjorina 4. maja 2015. godine.</s><s>Bivši guverner Arkanzasa i predsednički kandidat 2008. godine, Majk Hakabi kandiduje se sledeći dan.</s><s>Predsednički kandidat 2012. godine i bivši senator iz Pensilvanije Rik Santorum objavljuje svoju kandidaturu 27. maja 2015. godine.</s><s>28. maja kandidaturu objavljuje bivši guverner Njujorka Džordž Pataki.</s><s>Lindzi Grejem, senator iz Južne Karoline, svoju predsedničku kampanju je pokrenuo 1. juna.</s><s>Bivši guverner Teksasa Rik Peri, koji je vodio na izborima 2012, saopštio je 4. juna da se ponovo kandiduje.</s><s>Bivši guverner Floride, Džeb Buš, pridružio se republikanskim predsedničkim kandidatima 15. juna.</s><s>Američki biznismen i TV voditelj rijalitija Donald Tramp kandidovao se 16. juna.</s><s>Bobi Džindal, odlazeći guverner Luizijane, objavio je svoju kandidaturu 24. juna.</s><s>Guverner Nju Džerzija Kris Kristi kandidovao se 30. juna.</s><s>Guverner Viskonsina Skot Volker objavljuje svoju kandidaturu 13. jula.</s><s>Guverner Ohaja Džon Kejsik ulazi u predsedničku trku 21. jula.</s><s>Bivši guverner Virdžinije Džim Gilmor bio je poslednji republikanski kandidat koji je ušao u predsedničku trku, što je učinio 30. jula 2015. godine.</s>

<s>11. septembra 2015. godine, Rik Peri povukao se iz trke.</s><s>Skot Volker povlači se 21. septembra, Bobi Džindal odlazi 17. novembra, Lindzi Grejem odustaje 21. decembra, Džordž Pataki povukao se 29. decembra a Majk Hakabi izlazi 1. februara.</s><s>Rik Santorum i Rand Pol suspenduju svoje kampanje 3. februara 2016. godine.</s>

<s>Ted Kruz je 1. februara osvojio ajovski kokus, ostavivši za sobom Donalda Trampa na drugom a Marka Rubija na trećem mestu.</s><s>Tramp je osvojio sve ostale izbore u februaru: Nju Hempšir, Južnu Karolinu i Nevadu.</s><s>Kris Kristi i Karli Fjorina povukli su se 10. februara zato što nisu osvojili mnogo glasova na izborima u Ajovi i Nju Hempširu.</s><s>Džim Gilmor se povukao 12. februara.</s><s>Džeb Buš se povlači 20. februara jer je dobio veoma malu podršku u Ajovi i Južnoj Karolini.</s><s>1. marta 11 država je glasalo na tzv. "Super utorku".</s><s>Dok je senator Rubio ostvario svoju prvu pobedu u Minesoti i senator Kruz u Aljasci, Oklahomi i rodnom Teksasu; Donald Tramp izlazi kao pobednik u: Alabami, Arkanzasu, Džordžiji, Masačusetsu, Tenesiju, Vermontu i Virdžiniji, osvojivši 237 delegata te noći, postaje favorit za republikansku nominaciju.</s><s>Ben Karson je suspendovao svoju kampanju 4. marta jer je loše prošao na "Super utorku".</s><s>6. marta, Kruz osvaja Kanzas i Mejn a Tramp Luizijanu i Kentaki.</s><s>Rubio osvaja Portoriko 6. marta.</s><s>8. marta, Tramp je osvojio Mičigen, Misisipi i Havaje, dok Kruz osvaja Ajdaho.</s><s>Nakon poraza u svojoj rodnoj državi Florodi, Marko Rubio suspenduje svoju kampanju 15. marta.</s>

<s>Kandidati</s>

<s>Odustali kandidati</s>

<s>Rik Peri, 47. guverner Teksasa (2000–2015).</s><s>Suspendovao kampanju 11. septembra 2015. godine i podržao Teda Kruza.</s><s>Skot Volker, 45. guverner Viskonsina (2011–trenutno).</s><s>Suspendovao kampanju 21. septembra 2015. godine.</s><s>Bobi Džindal, 55. guverner Luizijne (2008–2016).</s><s>Suspendovao kampanju 17. novembra 2015. godine i podržao Marka Rubija.</s><s>Lindzi Grejem, senator iz Južne Karoline (2003–trenutno).</s><s>Suspendovao kampanju 21. decembra i podržao Džeba Buša, a kasnije Teda Kruza.</s><s>Džordž Pataki, 53. guverner Njujorka (1995–2006).</s><s>Suspendovao kampanju 29. decembra 2015. godine i podržao Marka Rubija.</s><s>Majk Hakabi, 44. guverner Arkanzasa (1996–2007).</s><s>Suspendovao kampanju 1. februara 2016. godine.</s><s>Rand Pol, Senator iz Kentakija (2011–trenutno).</s><s>Suspendovao kampanju 3. februara 2016. godine.</s><s>Rik Santorum, bivši senator iz Pensilvanije (1995–2007).</s><s>Suspendovao kampanju 3. februara i podržao Marka Rubija.</s><s>Karli Fjorina, poslovna žena iz Virdžinije.</s><s>Suspendovao kampanju 10. februara 2016. godine i podržala Teda Kruza 9. marta.</s><s>Kris Kristi, 55. guverner Nju Džerzija (2010–trenutno).</s><s>Suspendovao kampanju 10. februara 2016. godine i podržao Donalda Trampa 26. februara.</s><s>Džim Gilmor, 68. guverner Virdžinije (1998–2002).</s><s>Suspendovao kampanju 12. februara 2016. godine.</s><s>Džeb Buš, 43. guverner Floride (1999–2007).</s><s>Suspendovao kampanju 20. februara 2016. godine i podržao Teda Kruza 23. marta.</s><s>Ben Karson, penzionisani neurohirurg iz Merilenda.</s><s>Suspendovao kampanju 4. marta 2016. godine i podržao Donalda Trampa 10. marta.</s><s>Marko Rubio, sentor iz Floride (2011–trenutno).</s><s>Suspendovao kampanju 15. marta 2016. godine.</s><s>Ted Kruz, sentor iz Teksasa (2013–trenutno).</s><s>Suspendovao kampanju 3. maja 2016. godine.</s><s>Džon Kejsik, guverner iz Ohaja (2011–trenutno).</s><s>Suspendovao kampanju 4. maja 2016. godine.</s>

<s>Reference</s>

<s>Izbori 2016.</s><s>Predsjednički izbori u SAD</s>

